Lamiaceae
Lamiaceae (stariji naziv Labiatae, lokalno poznate kao usnatice, usnače ili medićevke) su biljna porodica iz reda Lamiales koja obuhvaća zeljaste biljke ili grmove s četvrtastim stablom i dvousnatim cvjetovima, najčešće sakupljenim u cimozne cvatove. Listovi su nasuprotno postavljeni, prosti. Poznato je oko 3000 vrsta rasprostranjenih skoro po cijelom svijetu. Među njima su i poznate aromatične biljke: kadulja, lavanda, ružmarin, metvica, origanum, majčina dušica, itd.

Opis 
Usnatice su zeljaste biljke ili grmovi četvrtastog stabla i prostih nasuprotno raspoređenih listova. Ime porodice "usnatice" (Labiatae) potječe od oblika i osobina cvijeta koji je karakterističan za većinu pripadnika. Cvjetovi su izrazito zigomorfni, dvousnati. Čašica je zvonasta ili dvousnata, izgrađena od pet sraslih listića; krunicu gradi pet sraslih listića; u donjem dijelu formiraju cijev na čijem se obodu nalaze dvije usne.

Prašnika ima četiri, dva duža i dva kraća; kod nekih vrsta postoje samo dva prašnika. Tučak je sa dugačkim stupićem, na čijem se vrhu nalazi dvorežnjeviti žig. Cvjetovi su sakupljeni u cimozne cvatove koje imaju oblik klasa, glavice, pršljenova. Plod je sitna orašica.

Veliki broj predstavnika sadrži eterična ulja, od kojih potječe aroma ovih biljaka. Ona nastaju i deponiraju se na površini stabljika i listova u tzv. žljezdanim dlakama.

Značaj 
Neke od vrsta su poznate kao ljekovite: kadulja, metvica i majčina dušica. Izvjestan broj vrsta se gaji zbog začinskih svojstava (origanum, majoran).Od mnogih se ekstrakcijom dobija eterično ulje (metvica, matičnjak), a među njima ima i ukrasnih biljaka (kadulja, mrtva kopriva).

Rodovi 
Achyrospermum, Acinos, Acrocephalus, Acrotome, Acrymia, Adelosa, Aegiphila, Aeollanthus, Agastache, Ajuga, Ajugoides, Alajja, Alvesia, Amasonia, Amethystea, Anisochilus, Anisomeles, Archboldia, Asterohyptis, Ballota, Basilicum, Becium, Benguellia, Blephilia, Bostrychanthera, Bovonia, Brachysola, Brazoria, Bystropogon, Calamintha, Callicarpa, Capitanopsis, Capitanya, Caryopteris, Catoferia, Cedronella, Ceratanthus, Chaiturus, Chamaesphacos, Chaunostoma, Chelonopsis, Chloanthes, Cleonia, Clerodendrum, Clinopodium, Colebrookea, Collinsonia, Colquhounia, Comanthosphace, Congea, Conradina, Coridothymus, Cornutia, Craniotome, Cryphia, Cuminia, Cunila, Cyanostegia, Cyclotrichium, Cymaria, Dauphinea, Dicerandra, Dicrastylis, Discretitheca, Dorystoechas, Dracocephalum, Drepanocaryum, Elsholtzia, Endostemon, Englerastrum, Eremostachys, Eriope, Eriophyton, Eriopidion, Eriothymus, Erythrochlamys, Euhesperida, Eurysolen, Faradaya, Fuerstia, Galeopsis, Garrettia, Geniosporum, Glechoma, Glechon, Glossocarya, Gmelina, Gomphostemma, Gontscharovia, Hanceola, Haplostachys, Haumaniastrum, Hedeoma, Hemiandra, Hemigenia, Hemiphora, Hemizygia, Hesperozygis, Heterolamium, Hoehnea, Holmskioldia, Holocheila, Holostylon, Horminum, Hosea, Hoslundia, Huxleya, Hymenocrater, Hymenopyramis, Hypenia, Hypogomphia, Hyptidendron, Hyptis, Hyssopus, Isodictyophorus, Isodon, Isoleucas, Kalaharia, Karomia, Keiskea, Kudrjaschevia, Kurzamra, Lachnostachys, Lagochilus, Lagopsis, Lallemantia, Lamiophlomis, Lamium, Lavandula, Leocus, Leonotis, Leonurus, Lepechinia, Leucas , Leucophae, Leucosceptrum, Limniboza, Lophanthus, Loxocalyx, Lycopus, Macbridea, Madlabium, Mallophora, Marmoritis, Marrubium, Marsypianthes, Matsumurella, Meehania, Melissa , Melittis, Mentha, Meriandra, Mesona, Metastachydium, Microcorys, Micromeria, Microtoena, Minthostachys, Moluccella, Monarda, Monardella, Monochilus, Mosla, Neoeplingia, Neohyptis, Neorapinia, Nepeta, Newcastelia, Nosema , Notochaete, Obtegomeria, Ocimum, Octomeron, Ombrocharis, Oncinocalyx, Origanum, Orthosiphon, Otostegia, Ovieda, Oxera, Panzerina, Paralamium, Paraphlomis, Paravitex, Peltodon, Pentapleura, Perilla, Perillula, Peronema, Perovskia, Perrierastrum, Petitia, Petraeovitex, Phlomidoschema, Phlomis, Phyllostegia, Physopsis, Physostegia, Piloblephis, Pitardia, Pityrodia, Platostoma, Plectranthus, Pogogyne, Pogostemon, Poliomintha, Prasium, Premna, Prostanthera, Prunella, Pseudocarpidium, Pseudocaryopteris, Pseudoeremostachys, Pseudomarrubium, Puntia, Pycnanthemum, Pycnostachys, Rabdosiella, Renschia, Rhabdocaulon, Rhaphiodon, Rhododon, Rosmarinus, Rostrinucula, Rotheca, Roylea, Rubiteucris, Rydingia, Sabaudia, Saccocalyx, Salazaria, Salvia, Satureja, Schizonepeta, Schnabelia, Scutellaria, Sideritis, Siphocranion, Solenostemon, Spartothamnella, Sphenodesme, Stachydeoma, Stachyopsis, Stachys, Stenogyne, Sulaimania, Suzukia, Symphorema, Symphostemon, Synandra, Syncolostemon, Tectona, Teijsmanniodendron, Tetraclea, Tetradenia, Teucridium, Teucrium, Thorncroftia, Thuspeinanta, Thymbra, Thymus, Tinnea, Trichostema, Tripora, Tsoongia, Vitex, Viticipremna, Volkameria, Warnockia, Wenchengia, Westringia, Wiedemannia, Wrixonia, Xenopoma, Zataria, Zhumeria, Ziziphora

Vanjske veze 
Ostali projekti

 
Lamiales